EkBass/fiwiki-20250220-pages-articles huggingface dataset:
Angela Ruggiero

Angela Ruggiero (s. 3. tammikuuta 1980) on yhdysvaltalainen jääkiekkoilija. Hän syntyi Panorama Cityssä Kaliforniassa ja on pelipaikaltaan puolustaja. Taustaltaan hän on amerikanitalialainen. Ruggiero on voittanut neljä olympiamitalia; kultaa 1998 Naganossa, hopeaa 2002 Salt Lake Cityssä ja 2010 Vancouverissa sekä pronssia 2006 Torinossa. Angela Ruggiero valittiin Vancouverin vuoden 2010 kisojen aikana KOK:n urheilijajäseneksi seuraavaksi kahdeksaksi vuodeksi.. 2015 Ruggiero kutsuttiin The Hockey Hall of Famen jäseneksi. http://www.suomikiekko.com/2015/06/nama-legendat-valitaan-hockey- hall-of-fameen-tana-vuonna/ == Lähteet == == Aiheesta muualla == * Angela Ruggieron viralliset kotisivut Luokka:Yhdysvaltalaiset jääkiekkoilijat Luokka:Yhdysvaltalaiset olympiavoittajat Luokka:Hockey Hall of Fame Luokka:Kansainvälisen olympiakomitean jäsenet Luokka:Vuonna 1980 syntyneet Luokka:Elävät henkilöt
Czech Hockey Games

thumb|200px|Tipsport Arena, jolla Česká Pojišťovna Cup järjestetään. Czech Hockey Games () on Tšekissä vuosittain järjestettävä jääkiekkoturnaus, joka kuuluu jääkiekon Euro Hockey Tour -turnaussarjaan. Turnausta alettiin järjestää vuodesta 1994 lähtien nimellä Pragobanka Cup, mutta se muutettiin Česká Pojišťovna Cupiksi vuonna 1998. Vuonna 2009 turnauksen nimeksi vaihtui Czech Hockey Games. Vuonna 2012 se pelattiin nimellä KAJOTbet Hockey Games, palasi seuraavana vuonna nykyiseen Czech Hockey Games -nimeensä. Kaudella 1997–1998 turnaus liittyi Euro Hockey Touriin ja silloin Slovakian korvasi Suomi. Ottelut pelaatan Zlínissä jääkiekkojoukkueen HC RI OKNA Zlínin kotiareenalla AC ZPS Zlín vuoteen 2003 asti. Sen jälkeen Česká Pojišťovna Cup järjestettiin Duhová Aréna -hallissa Pardubicessa. Tämän jälkeen se muutti Tipsport Arenalle Libereciin. Turnaus on aina järjestetty elokuun ja syyskuun välillä, mutta vuosina 2008 ja 2009 se järjestettiin huhtikuussa. Ajankohta kuitenkin muutettiin elokuuksi ja syyskuuksi vuonna 2009. Vuonna 2022 turnaukseen osallistuivat vakiojoukkueiden Tšekin, Ruotsin ja Suomen lisäksi Itävalta, joka korvasi Venäjän. Venäjä ei saanut osallistua turnaukseen vuonna 2022 hyökkättyään Ukrainaan. ==Voittajat== === Pragobanka Cup === 1993–94 Tšekki Venäjä Ruotsi Slovakia 1994–95 Tšekki Ruotsi Slovakia Venäjä 1995–96 Suomi Ruotsi Tšekki 1996–97 Tšekki Suomi Venäjä Ruotsi 1997–98 Ruotsi Suomi Tšekki Venäjä === Česká pojišťovna Cup === 1998–99 Tšekki Suomi Ruotsi Venäjä 1999–00 Suomi Ruotsi Tšekki Venäjä 2000–01 Suomi Venäjä Ruotsi Tšekki 2001–02 Venäjä Tšekki Ruotsi Suomi 2002–03 Suomi Ruotsi Venäjä Tšekki 2003–041 2004–05 Ruotsi Venäjä Tšekki Suomi 2005–06 Venäjä Suomi Ruotsi Tšekki 2006–07 Venäjä Tšekki Suomi Ruotsi :1 Turnausta ei järjestetty jääkiekon maailmancupin takia. === Czech Hockey Games === 2007–08 Venäjä Tšekki Suomi Ruotsi 2008–09 Venäjä Tšekki Suomi Ruotsi 2009–10 2010–11 === KAJOTbet Hockey Games === 2011–12 2012–13 2013–14 2016–17 2017–2018 == Lähteet == Luokka:Jääkiekkokilpailut Luokka:Tšekin jääkiekko Luokka:Euro Hockey Tour Luokka:Tšekin urheilutapahtumat Luokka:Zlínin lääni
Koskimäki (Kyyjärvi)

Koskimäki on kylä Kyyjärvellä, Keski-Suomessa. Kylä sijaitsee valtatie 16:n tuntumassa. Koskimäen lähistöllä sijaitsee lintujen pesimispaikkana tunnettu Alisen lampi. Luokka:Kyyjärven kylät
Vapaatuotantoalue

Vapaakauppa-alue tai erikoistalousalue (englanniksi Free Trade Zone (FTZ), Export Processing Zone (EPZ) tai Special Economic Zone), on alue, jolla toimivat yritykset saavat vero- ja tullihelpotuksia ja joilla vallitsee väljempi työnlainsäädäntö. Vapaakauppa-alueille pyritään houkuttelemaan ulkomaisia investointeja varsinkin työvoimaintensiivisille aloille. Vapaakauppa-alueet sijaitsevat yleensä kehitysmaissa ja usein niiden köyhimmillä alueilla, jossa ulkomaalaisten investointien toivotaan vähentävän köyhyyttä. Ensimmäiset Vapaakauppa-alueet perustettiin Latinalaisessa Amerikassa 1920-luvulla. Vapaakauppa-alueita oli vuonna 1999 noin 3000 116 maassa ja ne työllistivät 43 miljoonaa ihmistä. Alueiden tärkeimmät tuotteet ovat vaatteet, kengät, urheiluvarusteet, elektroniikka ja lelut. Kiina perusti useita erikoistalousalueita 1980-luvulla houkutellakseen investointeja ja myöhemmin alueita on perustettu muun muassa Intiaan etenkin teknologiateollisuuden tarpeisiin. Euroopassa talousalueita on perustettu muun muassa Puolaan, Unkariin ja Venäjälle. Vapaakauppa-alueita on kritisoitu siitä, että niillä toimivat yritykset riistävät työvoimaa lainsäädännön väljyyden vuoksi. Työläisten kokoontumis- ja järjestäytymisoikeutta rajoitetaan ja palkat ovat huonoja.. Työläisten oikeuksien lisäksi Vapaakauppa-alueilla on myös muuta maata väljemmät ympäristösäädökset. Esimerkiksi Intiassa erityistalousalueita koskeva SEZ-laki tuli voimaan vuonna 2006, jonka seurauksena näillä alueilla tapahtuva tuotantoa kannustettiin joustavalla hallinnolla, sekä vero- ja muilla eduilla. Intian Vapaakauppa- alueilla elektroniikkateollisuudessa on todettu laajoja epäkohtia: työvoima on suureksi osaksi nuoria ja perheettömiä, jotka työskentelevät määräaikaisissa työsuhteissa ja saavat elämiseen riittämätöntä palkkaa. Myös järjestäytymisoikeuksissa on todettu puutteita. == Nykyiset == ==Lähteet== Luokka:Vapaakauppa-alueet Luokka:Talousmaantiede
Pikkutakki

Pikkutakki (myös yhdistetakki tai irtotakki) on miesten sisävaate. Pikkutakki yhdistettynä eri kankaasta valmistettuihin housuihin on asusteena epävirallisempi kuin puku, mutta neuletta muodollisempi. Se sopii monissa tapauksissa työvaatteeksi, mutta myös rennompiin juhliin, joissa noudatetaan niin sanottua smart casual -⁠pukeutumisohjetta. Pikkutakki valmistetaan samoilla kaavoilla kuin puvuntakki. Kankaissa on kuitenkin eroja: jotkin pikkutakeissa käytettävät kuosit eivät sovi pukuihin ja päinvastoin. ==Historiaa== Keskenään eri kankaasta valmistettuja takkeja ja housuja käyttivät miehet länsimaissa jo ennen kuin 1800-luvulla kehittyi samasta kankaasta valmistettu asukokonaisuus, miesten puku. Kirkkaista kankaista valmistettu bleiseri eli klubitakki ilmaantui 1800-luvun alussa urheilu- ja vapaa-ajan käyttöön. Vuosisadan puolivälissä syntyi tummansininen laivastobleiseri metallisine nappeineen, sitten tupakkatakki sekä vyöllä tai tampilla varustettu Norfolk-metsästystakki. 1920-luvulla irtotakkiin pohjautuva yhdistelmäasu yleistyi, esikuvana Windsorin herttua Edvard VIII. Nykyaikaan tultaessa pikkutakin kangasvalikoima on eriytynyt pukukankaita monipuolisemmaksi niin, että erilaisten kuosien avulla voidaan luoda varsin arvokas tai sitten hyvinkin rento vaikutelma. Irtotakki voidaan yhdistää suorien housujen sijasta myös esimerkiksi chino-housuihin ja farkkuihin.Raivio, Ville: Irtotakkien lyhyt historia, Keikari-blogi 5.10.2014. Viitattu 7.5.2017.Raivio, Ville: Puvun lyhyt historia, Keikari-blogi 7.9.2014. Viitattu 6.5.2017. == Lähteet == Luokka:Takit Luokka:Seulonnan keskeiset artikkelit Luokka:Miesten ulkonäkö
Marco Polo (täsmennyssivu)

Marco Polo tarkoittaa seuraavia asioita: * Marco Polo (1254–1324), venetsialainen kauppias ja tutkimusmatkailija * Marco Polo, historiallinen draamasarja * Marco Polo, lautapeli * Marco Polo, uima-altaassa pelattava 3–4 hengen peli * CMA CGM Marco Polo, konttialus * RN Marco Polo (1892), Italian kuninkaallisen laivaston panssariristeilijä * Marco Polon kansainvälinen lentoasema, lentokenttä Venetsian lähellä Italiassa * Marco Polon silta, historiallinen silta Pekingin lähellä Kiinassa
Citroën C5

Citroën C5 on Citroënin vuodesta 2001 lähtien valmistama ylemmän keskiluokan automalli, joka korvasi Citroën Xantian ja myös suuremman XM:n. Auton myynti Euroopassa päättyi vuonna 2017, mutta Kiinassa valmistus jatkui tämän jälkeenkin. == Citroën C5 I (2001–2008) == Ensimmäisen sukupolven C5 tuli markkinoille keväällä 2001 viisiovisena hatchbackina. Farmarimalli Break esiteltiin saman vuoden kesällä. Vuoden 2001 Euro NCAP -kolaritestistä C5 sai tulokseksi neljä tähteä viidestä. Syksyllä 2004 mallin keulan ja peräosan ilmettä muokattiin vastaamaan samoihin aikoihin esiteltyä Citroën C4 -mallia. Uudistettu C5 ansaitsi Euro NCAP -kolaritestissä vuonna 2004 täydet viisi tähteä. == Citroën C5 II (2008–) == Toisen sukupolven C5 esiteltiin avokattoisena C5 Airscape -konseptiautona Frankfurtin autonäyttelyssä syksyllä 2007. Tuotantomalli tuli markkinoille seuraavana keväänä neliovisena sedanina ja hieman myöhemmin farmarina. vasen|pienoiskuva|Citroën C5 Tourer Vuoden 2009 Euro NCAP -kolaritestistä C5 sai tulokseksi täydet viisi tähteä. Geneven autonäyttelyssä keväällä 2014 esiteltiin hieman maasturimaisempi C5 CrossTourer, jonka maavara on perusasennossa 1,5 senttimetriä tavallista Tourer-farmarimallia korkeampi. Lisäksi siinä on lokasuojien levikkeet sekä suojalevyt etu- ja takapuskurien alla. Sisarmallistaan Peugeot 508 RXH:sta ja kilpailijoistaan poiketen C5 CrossTourer on aina etuvetoinen. Vuodesta 2017 lähtien C5-mallia on myyty ainoastaan Kiinan markkinoilla. Faceliftissä ulkoasua muokattiin vastaamaan Kiinassa myytävää suurempaa C6-mallia. == Lähteet == == Aiheesta muualla == C5 Luokka:D-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Nya Parken

Nya Parken (ent. Idrottsparken) on jalkapallostadion Norrköpingin kaupungissa Ruotsissa. IFK Norrköpingin omistama stadion on myös IF Sylvian sekä IK Sleipnerin kotistadion. Idrottsparken avattiin 2. maaliskuuta 1903. Stadionilla oli juoksuradat vuoden 1992 jalkapallon EM-kisoihin saakka. Idrottsparken remontoitiin täysin vuosina 2008–2009, jonka jälkeen se sai nykyisen nimensä. EM-kisojen lisäksi Idrottsparkenilla pelattiin myös vuoden 1958 jalkapallon MM-kilpailujen lohkovaiheen otteluita. Kesällä 2013 Nya Parken on yksi naisten EM-kisojen näyttämöistä. ==Lähteet== Luokka:Ruotsin jalkapallostadionit Luokka:Norrköpingin urheilu
Sokerimänty

Sokerimänty (Pinus lambertiana) on mäntyjen sukuun kuuluva ainavihanta havupuu. Laji on saanut nimensä makeasta pihkastaan, joka sisältää paljon ksylitolia. Vanhin ajoitettu puu on noin 800-vuotias. Intiaanit käyttivät sokerimännyn pähkinöitä osana ravintoaan. Sokerimäntyä vaivaavista sienistä yleisin on Cronartium ribicola -sieni, joka on tuhonnut suuria määriä sokerimäntyjä. Sokerimäntyä tavataan alkuperäisenä Yhdysvaltain länsiosissa Oregonin ja Kalifornian osavaltioissa sekä hyvin pienellä alueella Nevadassa, mutta myös Luoteis-Meksikossa Baja Californian osavaltiossa. Lajin alkuperäistä elinympäristöä ovat vuoristojen rinteet 300–3 200 metrin korkeudessa. == Kuvaus == Sokerimänty on mäntylajeista suurin. Sen normaali pituus on 40–60 metriä, mutta pisin mitattu sokerimänty Yosemiten kansallispuistossa on saavuttanut 81,7 metrin korkeuden. Rungon ympärysmitta on 1,5–2,5 m, parhaimmillaan yli 3,5 m. Puun parhaita tuntomerkkejä ovat viisi 6–11 cm pitkää neulasta samassa kannassa ja suuret kävyt, jotka voivat kasvaa jopa 50–66 cm mittaisiksi. == Lähteet == == Aiheesta muualla == * Pinus lambertiana, IUCN Red List * Pikkupuu.fi Luokka:Männyt
Jay Silvester

Jay Silvester (s. 27. elokuuta 1937 Tremonton, Utah, Yhdysvallat) on entinen yhdysvaltalainen kiekonheittäjä ja olympiamitalisti. Silvester tuli kiekonheittäjänä tunnetuksi vuonna 1961. Hän voitti tuolloin ensimmäisen Yhdysvaltain mestaruutensa ja heitti ensimmäisenä miehenä kiekkoa virallisesti yli 60 metriä tehdessään 11. elokuuta 1961 Frankfurt am Mainissa maailmanennätyksen 60,56 m. Yhdeksän päivää myöhemmin Brysselissä 189-senttinen ja 104-kiloinen Silvester paransi ennätyksen tulokseen 60,72 m. Ennätys säilyi hänen nimissään toukokuuhun 1962 saakka. Silvester sijoittui Tokion 1964 olympialaisissa neljänneksi tuloksella 59,09 m. Ennen Méxicon 1968 olympialaisia Silvester otti maailmanennätyksen jälleen nimiinsä heittämällä Modestossa 25. toukokuuta tuloksen 66,54 m ja Renossa 18. syyskuuta tuloksen 68,40 m. Méxicossa hän sijoittui vasta viidenneksi tuloksella 61,78 m. Maailmanennätys pysyi hänen nimissään maaliskuuhun 1975 saakka joskin Ricky Bruch sivusi ennätystä heinäkuussa 1972. Silvester saavutti Münchenin 1972 olympialaisissa hopeaa tuloksella 63,50 m. Hän siirtyi kilpailun johtoon kolmannelle kierroksella, mutta Tšekkoslovakian Ludvík Daněk ohitti hänet viimeisellä heitollaan. Montréalin 1976 olympialaisissa Silvester oli kahdeksas tuloksella 61,98 m. ==Lähteet== * * * * Luokka:Yhdysvaltalaiset kiekonheittäjät Luokka:Yhdysvaltalaiset olympiamitalistit Luokka:Vuonna 1937 syntyneet Luokka:Elävät henkilöt
Eidshornet

Eidshornet on Skandeihin kuuluva vuorenhuippu lähellä Geirangeria, Strandan ja Norddalin kuntien rajalla, Norjassa. Huipun korkeus merenpinnan tasosta on 1 629 metriä. == Lähteet == Luokka:Møren ja Romsdalin läänin vuoret Luokka:Stranda Luokka:Norddal Luokka:Skandit
The Limits of Control

The Limits of Control on Jim Jarmuschin ohjaama elokuva vuodelta 2009. Sen pääosassa näyttelee Isaach De Bankolé yksinäistä rikollista, joka menee Espanjaan töihin. Kuvaukset alkoivat helmikuussa 2008 Madridissa, Sevillassa ja Almeríassa. Sen levityksestä vastaa Focus Features.. Elokuva sai huonohkot arvostelut.Rotten Tomatoes Elokuvan Pohjoismaiden-ensi-ilta oli Sodankylän elokuvajuhlilla kesäkuussa 2009. Jarmusch nimesi elokuvan tuotantoyhtiön John Boormanin rikoselokuvaklassikon Tappajan jäljet (Point Blank, 1967) mukaan. == Näyttelijät == == Vastaanotto == Nyt-liitteen viisi kriitikkoa antoivat elokuvalle keskiarvoksi 2,2. Turun Sanomien Tapani Maskulan mukaan tahallisen kapeaksi rajattu road movie ei edes pyri realistiseksi elokuvaksi, eikä jännityksestä kannata puhua vaan ”viileän älykön välinpitämättömyydestä hitaasti ohitse lipuviin episodeihin”. Maskulan mielestä enää harva muu ohjaaja kuin Jarmusch ymmärtää, että hiljaisuus voi kertoa elokuvassa enemmän kuin tuhat sanaa. == Lähteet== == Aiheesta muualla == * * The Limits of Control The Jim Jarmusch Resource Page * Altered states: Gavin Smith haastattelee Jim Jarmuschia Film Comment May/June 2009. * 'The Limits of Control' - Los Angeles Times - Betsey Sharkey, May 2009. Luokka:Vuoden 2009 yhdysvaltalaiset elokuvat Luokka:Yhdysvaltalaiset rikoselokuvat Luokka:Jim Jarmuschin ohjaamat elokuvat
Nanni Galli

Giovanni Giuseppe Gilberto Galli, lempinimeltään "Nanni" (2. lokakuuta 1940 Bologna, Italia – 12. lokakuuta 2019 Prato, Italia), oli italialainen F1-kuljettaja. ==Ura== ===Alkuvaiheet=== Galli aloitti uransa teini-ikäisenä kartingissa. Vuonna 1964 hän ajoi vakioautosarjoja Steyer-Puchin ja Mini Cooperin autoilla. Hän siirtyi vuonna 1966 Alfa Romeon tehdaskilpakuljettajaksi ja ajoi Formula 2 -sarjassa vuosina 1967-69 sekä 1971. Galli voitti Mugellon ratakilpailun vuonna 1968 ollen myös toinen saman vuoden Targa Florion kilpailussa Ignazio Giuntin kanssa. Hän oli neljäs vuoden 1968 Le Mansin 24 tunnin ajossa ja 7. seuraavana vuonna. Galli ajoi Le Mansin ajoja kolmannen kerran vuonna 1972. ===Formula 1=== Galli osallistui 20 F1-osakilpailuun kausilla 1970–1973. Hän oli parhaimmillaan yhdeksäs Brasilian GP:ssä 1973. Hän oli myös kolmas vuoden 1972 MM-sarjaan kuulumattomassa Italian GP:ssä Vallelungassa ajaen Tecno-tallissa. Vuosi Talli Valmistaja Moottori 1 2 3 4 5 6 7 8 9 10 11 12 13 14 15 Sija Pisteet 1970 Bruce McLaren Motor Racing McLaren M7D Alfa Romeo V8 RSA ESP MON BEL NED FRA GBR GER AUT ITA DNQ CAN USA MEX NC 0 1971 STP March March 711 Alfa Romeo V8 RSA ESP MON DNQ NED Kesk. GER 12 AUT 12 NC 0 1971 STP March March 711 Cosworth V8 FRA DNS GBR 11 ITA Kesk. CAN 16 USA Kesk. NC 0 1972 Martini Racing Team Tecno PA123 Tecno F12 ARG RSA ESP MON BEL Kesk. GBR Kesk. GER AUT NC ITA Kesk. CAN USA NC 0 1972 Scuderia Ferrari Ferrari 312B Ferrari F12 FRA 13 NC 0 1973 Frank Williams Racing Cars Iso-Marlboro FX3B Cosworth V8 ARG Kesk. BRA 9 RSA NC 0 1973 Frank Williams Racing Cars Iso-Marlboro IR Cosworth V8 ESP 11 BEL Kesk. MON Kesk. SWE FRA GBR NED GER AUT ITA CAN USA NC 0 ==Liike-elämä== Galli oli varakkaan kangastehtailijan poika ja F1:n jälkeen hän siirtyi muotitehtailijaksi. Vuonna 1978 hänen yrityksensä sponsoroi Williams-tallia. Lisäksi Galli neuvotteli ja teki bisnestä Benettonin suvun kanssa Formula 1:iin siirtymisestä. Vuonna 1985 Benetton osti Toleman -tallin ja nimesi sen Benettoniksi. ==Lähteet== Luokka:Italialaiset Formula 1 -kuljettajat Luokka:Vuonna 1940 syntyneet Luokka:Vuonna 2019 kuolleet
Geitfjellet

Geitfjellet on Skandeihin kuuluva vuorenhuippu Geirangerfjordenin vuonon varrella, Strandan kunnassa, Norjassa. Huipun korkeus merenpinnan tasosta on 1 615 metriä. == Lähteet == Luokka:Stranda Luokka:Møren ja Romsdalin läänin vuoret
Fred Gamble

Frederick ”Fred” Gamble (17. maaliskuuta 1932 Pittsburgh, Pennsylvania – 30. maaliskuuta 2024 Honolulu, Havaiji) oli yhdysvaltalainen F1-kuljettaja. Hän osallistui Behra-Porschen autolla yhteen F1-osakilpailuun kaudella 1960, Italian GP:hen. Hän oli kilpailussa kymmenes eikä saavuttanut pisteitä. Gamble kuoli 92–vuotiaana 30. maaliskuuta 2024. Vuosi Talli Valmistaja Moottori 1 2 3 4 5 6 7 8 9 10 Sijoitus Pisteet 1960 Camoradi USA Behra-Porsche Special Porsche ARG MON 500 NED BEL FRA GBR POR ITA 10 USA - 0 ==Lähteet== Luokka:Yhdysvaltalaiset Formula 1 -kuljettajat Luokka:Vuonna 1932 syntyneet Luokka:Vuonna 2024 kuolleet
Talkin’ Blues

Talkin' Blues on reggaeyhtye Bob Marley & The Wailersin vuonna 1991 julkaistu livealbumi. == Kappaleet == #"Talkin' Blues" (Lecon Cogill/Carlton Barrett) #"Burnin' and Lootin'" #"Kinky Reggae" #"Get Up, Stand Up" (Bob Marley/Peter Tosh) #"Slave Driver" #"Walk The Proud Land" (Bunny Wailer) #"You Can't Blame the Youth" (Peter Tosh) #"Rastaman Chant" (traditional) #"Am-A-Do" #"Bend Down Low" #"I Shot The Sheriff" Luokka:Vuoden 1991 konserttitallenteet Luokka:Bob Marleyn albumit
Thomas Hill

Thomas Lionel Hill (s. 17. marraskuuta 1949 New Orleans, Louisiana, Yhdysvallat) on entinen yhdysvaltalainen pika-aitajuoksija ja olympiamitalisti. Hill saavutti Münchenin 1972 olympialaisissa pronssia 110 metrin aitajuoksussa ajalla 13,48 s. Hän voitti olympiavoittoa puolustaneen maanmiehensä Willie Davenportin 0,02 sekunnilla. Oman välieränsä Hill oli voittanut ajalla 13,47 s. ==Lähteet== * * Luokka:Yhdysvaltalaiset pika- aitajuoksijat Luokka:Yhdysvaltalaiset olympiamitalistit Luokka:Vuonna 1949 syntyneet Luokka:Elävät henkilöt
Dalsnibba

Dalsnibba on Skandeihin kuuluva vuorenhuippu lähellä Geirangeria, Strandan kunnassa, Norjassa. Huipun korkeus merenpinnan tasosta on 1 476 metriä. == Nibbevegen == Huipulle johtaa kapea tie, Nibbevegen, jolle pääsee kääntymään Riksvei 63 -tieltä Djupvatnet-järven rannalla olevan Djupvasshyttan kohdalla olevasta risteyksestä. Tien lähtöpiste Djupvasshyttalla on 1 039 metriä merenpinnan tasoa ylempänä, ja tie tekee 11 mutkaa ennen päättymistään huipulla sijaitsevalle parkkipaikkatasanteelle. Tiellä on käytössä tullimaksu, joka peritään Djupvasshyttan kohdalla, ennen vuorelle kipuamista. Eräänlaisen Geirangerin turismin symbolin maineen saanut tie avattiin yleisön käyttöön vuonna 1939 ja sen rakentaminen kesti kolme vuotta. Aloitteen tien rakentamiselle teki Geiranger Skysslag -yhtiö, joka myös maksoi huomattavan osan tien rakennuskustannuksista. Tie pidetään tavallisesti avoinna kesä- ja lokakuun välisenä aikana. Huipulle on rakennettu moderni palvelurakennus, johon kuuluu pieni matkamuistomyymälä ja käymälämahdollisuudet. == Lähteet == == Aiheesta muualla == thumb|250px|left|Etualalla Nibbevegen-tietä Dalsnibban rinteellä ja taustalla Djupvatnet elokuussa 2008. Luokka:Stranda Luokka:Møren ja Romsdalin läänin vuoret Luokka:Skandit
Ralph Mann

Ralph Vernon Mann (16. kesäkuuta 1949 Long Beach, Kalifornia – 2. tammikuuta 2025) oli yhdysvaltalainen 400 metrin aitajuoksija ja olympiamitalisti. Mann voitti 400 metrin aitajuoksun vuoden 1971 Pan-Amerikan kisoissa Calissa ajalla 49,11 s. Münchenin 1972 olympialaisissa hän saavutti hopeaa ajalla 48,51 s edellään vain maailmanennätystä parantanut ugandalainen John Akii-Bua. Ralph Mannilla on muun muassa Riihimäen keskusurheilukentän kenttäennätys 50,3 sekuntia 400 metrin aidoissa vuodelta 1970 yhdessä Ari Salinin kanssa. Kyseinen kenttä ei ole enää aktiivisessa yleisurheilukäytössä. pienoiskuva|Riihimäen keskusurheilukentän yleisurheilun kenttäennätysten laatta pukuhuoneen seinässä tammikuussa 2022. ==Lähteet== * * * === Viitteet === Luokka:Yhdysvaltalaiset 400 metrin aitajuoksijat Luokka:Yhdysvaltalaiset olympiamitalistit Luokka:Vuonna 1949 syntyneet Luokka:Vuonna 2025 kuolleet
Rundegga

Rundegga on Skandeihin kuuluva vuorenhuippu Strandan kunnan kaakkoisnurkassa, Norjassa. Huipun korkeus merenpinnan tasosta on 1 615 metriä. Sitä lähellä sijaitsee jonkin verran matalampi Dalsnibba (1 476 m), jonka huipulle johtaa kapea autotie. == Lähteet == Luokka:Stranda Luokka:Møren ja Romsdalin läänin vuoret
Andrejs Štolcers

Andrejs Štolcers (s. 8. heinäkuuta 1974 Riika, Latvia) on latvialainen jalkapalloilija, joka pelasi muun muassa englantilaisseura Fulham FC:ssä vuosina 2000–2004. Štolcers kuului Latvian joukkueeseen EM-kilpailuissa 2004 mutta pääsi kentälle vain Latvian viimeisen alkusarjaottelun lopussa. == Lähteet == Luokka:Latvialaiset jalkapalloilijat Luokka:Vuonna 1974 syntyneet Luokka:Elävät henkilöt
Salibandyn 4. divisioona (miehet)

Miesten 4. divisioona on Suomen kuudenneksi korkein salibandyn sarjataso. Toteuttamisesta vastaa Suomen Salibandyliitto, joka järjestää sarjat turnausmuotoisesti liiton seitsemällä alueella, jotka on jaettu maantieteellisesti Etelä-, Sisä-, Kaakkois-, ja Pohjois-Suomeen sekä Savo- Karjalaan, Pohjanmaahan ja Länsirannikkoon. Sarja pelataan turnausmuotoisesti kaksin- tai kolminkertaisena sarjana. Peliaika on 3×15min, joista kolmannen erän kolme viimeistä minuuttia ovat tehokasta peliaikaa. == Lähteet == == Aiheesta muualla == * Suomen salibandyliitto Luokka:Suomen salibandysarjat
Douglas Sloan

Douglas J. Sloan on yhdysvaltalainen käsikirjoittaja, ohjaaja ja tuottaja, joka palkittiin Writers Guild of America -palkinnolla elokuvan Johnny Kapahala: Back on Board käsikirjoituksesta vuonna 2007. ==Ura== Sloan aloitti työskentelynsä television parissa 1990-luvulla Mighty Morphin Power Rangersin myötä, kun hän sai töitä sarjaa tuottaneelta Saban Entertainmentilta. Hän päätyi sarjan tuotantoryhmään ja teki aluksi pienen näytelmäroolin, ennen kuin ryhtyi sarjan käsikirjoittajaksi. Sloan ohjasi myös muutaman jakson. Samaan aikaan hän käsikirjoitti Sabanin toiseen tuottamaan sarjaan VR Troopersiin. Ennen sarjojen käsikirjoittamista Sloan oli jo aikaisemmin käsikirjoittanut elokuvan Silk Degrees vuonna 1994 ja vuotta myöhemmin Someone to Die For. Sloan jatkoi vielä Power Rangersin parissa huolimatta Saban Entertainmentin lopettaessa toimintansa myytyään yhtiönsä Disneylle. Hän käsikirjoitti jaksoja vielä Power Rangers: Ninja Stormiin ja Power Rangers Dino Thunderiin ennen kuin jätti Power Rangers -sarjan kokonaan. Sittemmin käsikirjoittamisen sijaan Sloan on työskennellyt enimmäkseen vastaavana elokuvatuottajana. ==Lähteet== Luokka:Yhdysvaltalaiset televisiokäsikirjoittajat Luokka:Yhdysvaltalaiset televisio-ohjaajat Luokka:Yhdysvaltalaiset elokuvatuottajat Luokka:Syntymävuosi puuttuu Luokka:Elävät henkilöt
Into the Wild

Into the Wild voi viitata: * Erämaan armoille (), vuonna 1996 julkaistu Jon Krakauerin kirja * Erämaan armoille, kirjaan perustuva Sean Pennin ohjaama elokuva vuodelta 2007 ** Into the Wild, elokuvan soundtrack Eddie Vedderilta * Into the Wild, Uriah Heepin albumi vuodelta 2011 * Villiin luontoon (), vuonna 2003 julkaistu fantasiaromaani, Soturikissat-sarjan ensimmäinen osa
Esa Lonka

Esa Seppo Lonka (s. 13. elokuuta 1948 Helsinki)Suomen lakimiehet 2003, Talentum 2003, ISBN 952-14-0637-2. on suomalainen laki- ja virkamies. Hän toimi Suomen valtakunnansovittelijana elokuusta 2009 vuoden 2014 loppuun. ==Nuoruus== Lonka kirjoitti ylioppilaaksi Helsingin toisesta lyseosta 1968 ja valmistui oikeustieteen kandidaatiksi Helsingin yliopistosta 1972. Hän aloitti työuransa valtion tieteellisen toimikunnan tutkimusapulaisena vuonna 1972 ja toimi samana vuonna myös professori Antti Suvirannan tutkimusapulaisena ja Helsingin yliopiston kurssiassistenttina. Vuonna 1973 Lonka toimi Väestörekisterikeskuksen tarkastajana ja aloitti työt sosiaali- ja terveysministeriön työsuojeluosastolla. ==Ura== Lonka on tehnyt uransa sosiaali- ja terveysministeriössä, työministeriössä ja työ- ja elinkeinoministeriössä, joissa hän työskenteli vuodesta 1973 aina valtakunnansovittelijaksi valintaansa asti. Vuonna 2009 Lonka toimi maaliskuusta elokuuhun sosiaali- ja terveysministeriössä työsuojeluosaston säädösyksikön johtajana. Vuosina 2008–2009 hän oli hallitusneuvos työ- ja elinkeinoministeriössä ja vuosina 1999–2009 sitä edeltäneen työministeriön politiikkaosastolla. Vuodet 1989–1998 Lonka työskenteli erilaisissa tehtävissä työministeriön työympäristöosastolla ja sitä ennen vuodet 1983–1989 sosiaali- ja terveysministeriössä. Vuodesta 1987 hän toimi Uudenmaan piirisovittelijana ja valtakunnansovittelijan varamiehenä. Lonka toimi työtuomioistuimen varajäsenenä vuodesta 1995. == Valtakunnansovittelijaksi == Alkuvuonna 2009 järjestetyssä uuden valtakunnansovittelijan hakuprosessissa Lonka oli monien mutkien kautta työmarkkinajärjestöjen ehdokas, joskaan kaikki järjestöt eivät olleet yksimielisiä. Muun muassa Akava ajoi Markku Lemmettyä viime metreille asti. Valtakunnansovittelijan viran täyttöä leimasi pitkähkö, jopa farssiksikin kutsuttu valintaprosessi, jonka aikana useampaan kertaan suosikkien joukkoon noussut henkilö vetäytyi. Näihin kuuluivat SAK:n entinen puheenjohtaja Lauri Ihalainen (ei hakenut) sekä hakemuksensa peruuttaneet Työttömyysvakuutusrahaston toimitusjohtaja Heikki Pohja ja SAK:n elinkeinoasioiden päällikkö Janne Metsämäki. Virkaa haki 16 henkilöä, mutta sitä ehdotettiin prosessin aikana jopa julistettavaksi uudelleen hakuun ehdokkaiden vetäytymisen vuoksi. 10\. kesäkuuta 2009 työministeri Tarja Cronberg ilmoitti esittävänsä Lonkaa tehtävään. 18\. kesäkuuta 2009 Valtioneuvosto nimesi Longan valtakunnansovittelijaksi. Lonka aloitti elokuun puolivälissä, kun hänen edeltäjänsä Juhani Salonius siirtyi eläkkeelle. == Lähteet == Luokka:Suomalaiset virkamiehet Luokka:Suomalaiset juristit Luokka:Suomen valtakunnansovittelijat Luokka:Vuonna 1948 syntyneet Luokka:Elävät henkilöt
Nick Steele

Nick Steele (5. helmikuuta 1980 Coffs Harbour, Australia) on näyttelijä ja malli. Hänen isänsä on australialainen ja äitinsä yhdysvaltalainen. Hän syntyi Australiassa, mutta kasvoi Kaliforniassa. Hänellä on kaksi veljeä, Jim ja Chris, ja yksi sisko, Cassie. Steele valmistui Kalifornian yliopistosta vuonna 2002 pääaineenaan psykologia ja sivuaineenaan ranskan kirjallisuus. Hän vietti opiskeluaikoinaan vuoden Toulousessa, Ranskassa, jonka aikana hän matkusteli laajasti ympäri Eurooppaa. Nykyisin hän asuu Los Angelesissa. Steele on työskennellyt monien julkisuuden henkilöiden kanssa, esimerkiksi Britney Spearsin, Drew Barrymoren, Madonnan, Rose McGowanin ja Meg Ryanin kanssa. Steele on myös esiintynyt yksittäisissä jaksoissa eräissä televisiosarjoissa, esimerkiksi Seitsemäs taivas, Tunteita ja tuoksuja, Siskoni on noita, CSI: Miami ja Californication. == Filmografia == Vuosi Nimi Rooli 2005 Rule Number One Jonathan 2006 Date Movie Kevin Federline 2006 Rocker Timmy 2007 Epic Movie Lead Archer 2008 Mitäs me spartalaiset Kevin Federline 2008 Disaster Movie Alusasumalli == Aiheesta muualla == Luokka:Yhdysvaltalaiset näyttelijät Luokka:Yhdysvaltalaiset mallit Luokka:Vuonna 1980 syntyneet Luokka:Elävät henkilöt
Nykysuomen seura

Nykysuomen seura on suomalainen yhdistys, jonka tarkoitus on toimia suomen kielen käyttäjien, opettajien ja tutkijoiden valtakunnallisena yhdyssiteenä. Seuran päätarkoituksena on ”suomen kielen sekä sen kirjallisen ja suullisen käytön kehittäminen ja vaaliminen siten, että se mahdollisimman monipuolisesti palvelisi niitä viestintätehtäviä, jotka yhteiskunta erilaisille kielenkäyttäjäryhmille asettaa”. Seura on perustettu vuonna 1980. Se julkaisee kaksi kertaa vuodessa ilmestyvää Kielikuvia-lehteä. == Lähteet == == Aiheesta muualla == * Kotisivut Luokka:Suomalaiset kulttuurijärjestöt
Unohdetut kuvat

Unohdetut kuvat () on Costa Botesin ja Peter Jacksonin ohjaama uusiseelantilainen pseudodokumenttielokuva vuodelta 1995. Se kertoo dokumentaarista tyyliä jäljitellen kuvitteellisesta Colin McKenziestä, uusiseelantilaisesta elokuvan pioneerista, joka keksii 1900-luvun alussa muun muassa kamera-ajon sekä ääni- ja värielokuvan ennen muita, mutta jää unholaan onnettomien sattumien ja ennenaikaisen kuolemansa vuoksi. Sekä Botes että Jackson esiintyvät elokuvassa omana itsenään dokumentin tekijöinä. Lisäksi elokuvassa esiintyy lavastetuissa haastatteluissa muutamia tunnettuja elokuva- alan henkilöitä, kuten elokuvahistorioitsija Leonard Maltin ja Miramax Filmsin Harvey Weinstein. Kun elokuva ensiesitettiin Uuden-Seelannin televisiossa 28. lokakuuta 1995, monet luulivat sitä todelliseksi dokumentiksi ja pettyivät tai suuttuivat, kun se paljastettiin jälkeenpäin fiktioksi. Elokuvaa mainostettiin etukäteen dokumenttina ja esimerkiksi The Listener -lehdessä julkaistiin elokuvasta ja Colin McKenziestä laaja artikkeli, jonka kirjoittaja oli juonessa mukana.Roscoe & Hight 2001, s. 144–146. Toisaalta Jackson ja Botes ovat ilmaisseet, ettei heidän tarkoituksensa ollut huijata katsojia, vaan että ohjelman kuluessa sen fiktiivisyys paljastuisi itse kullekin.Roscoe & Hight 2001, s. 47. Suomen Yle TV2 -kanavalla elokuva ensiesitettiin aprillipäivänä 1999. Tuolloin Iltalehti esitteli sen tv-sivullaan aitona dokumenttina mainitsematta aiheen kuvitteellisuutta. == Katso myös == * Elokuvan historia == Lähteet == * === Viitteet === Luokka:Uusiseelantilaiset elokuvat Luokka:Vuoden 1995 elokuvat Luokka:Peter Jacksonin ohjaamat elokuvat
Bunny Wailer

Bunny Wailer, joka tunnettiin myös nimellä Bunny Livingston, (oik. Neville O'Riley Livingston, 10. huhtikuuta 1947 Kingston, Jamaika – 2. maaliskuuta 2021 Kingston, Jamaika) oli jamaikalainen reggaemuusikko ja lauluntekijä sekä yksi The Wailers -yhtyeen alkuperäisjäsenistä. ==Elämäkerta== Bunny Wailer ja Bob Marley kasvoivat samassa perheessä, vaikka he eivät olleet veljeksiä. Bunnyn isä Thaddeus ”Toddy” Livingston eli Bobin äidin Cedella Bookerin kanssa, ja heillä oli myös tytär, Pearl Livingston. Wailer perusti Marleyn ja Peter Toshin kanssa The Wailers -yhtyeen vuonna 1963. Hänen roolinsa yhtyeen laulajana ja lauluntekijänä jäi jonkin verran Marleyn ja Toshin varjoon. Wailerin 1960-luvulla yhtyeelle tekemät kappaleet olivat gospel- ja Curtis Mayfield -vaikutteisia. Wailer jätti The Wailersin vuonna 1973 ja ryhtyi soolouralle. Hän levytti niin omia kappaleitaan kuin myös versioitaan vanhoista Wailersin kappaleista. Hänelle myönnettiin vuosina 1990, 1994 ja 1996 Grammy-palkinto vuoden parhaasta reggae-albumista. Wailer on uskonnoltaan rastafari. == Soolodiskografia == ===Albumit=== * Blackheart Man (1976) Island/Solomonic * Protest (1977) Island/Solomonic * Struggle (1978) Solomonic * Dubd'sco vol.1 (1978) Solomonic * In I Father's House (1979) Solomonic * Dubd'sco vol.2 (1981) Solomonic * Rock 'n' Groove (1981) Solomonic * Sings the Wailers (1981) Island/Solomonic * Tribute (1981) Solomonic * Hook Line & Sinker (1982) Solomonic * Roots Radics Rockers Reggae (1983) Shanachie * Marketplace (1985) Solomonic * Live! (1986) Solomonic * Rootsman Skanking (1987) Shanachie * Liberation (1988) Shanachie * Time Will Tell: A Tribute to Bob Marley (1990) Shanachie * Gumption (1990) Shanachie * The Never Ending Wailers (1991) * Dance Massive (1992) * Just Be Nice (1993) RAS * Hall of Fame: A Tribute to Bob Marley (1996) RAS * Communication (2000) Solomonic/Tuff Gong * Rule Dance Hall (2002) Shanachie * World Peace (2003) Solomonic * Rub A Dub (2007) Solomonic * Cross Culture (2009) Solomonic * Combinations Vol.1 (2009) Solomonic * Blackheart Man (Remastered & Extended) (2009) Solomonic * Reincarnated Souls (2013) * Dub Fi Dub (2018) ===Kokoelmat=== * Retrospective (1995) Shanachie * Winning Combinations: Bunny Wailer & Dennis Brown (2002) Universal Special Products (Dennis Brownin kanssa) * Crucial Roots Classics (2005) RAS * The Wailers Legacy (2006) Solomonic (Bunny Wailer & The Wailers) ===DVD:t=== *Live (2005) Video Music, Inc. ====Vierailut DVD -kokoelmilla==== *A Reggae Session (1988) Sony BMG, features "Roots, Radics, Rockers and Reggae" and "Rise and Shine" ==Lähteet== ==Aiheesta muualla== *Bunny Wailerin muistokirjoitus Helsingin Sanomissa Luokka:Jamaikalaiset reggaelaulajat Luokka:Lauluntekijät Luokka:Lyömäsoittajat Luokka:Vuonna 1947 syntyneet Luokka:Vuonna 2021 kuolleet
Michael Shine

Michael Lyle Shine (s. 19. syyskuuta 1953 Warren, Pennsylvania, Yhdysvallat) on entinen yhdysvaltalainen 400 metrin aitajuoksija ja olympiamitalisti. Shine saavutti Montréalin 1976 olympialaisissa hopeaa 400 metrin aitajuoksussa ajalla 48,69 s. Hän hävisi maailmanennätyksen juosseelle maanmiehelleen Edwin Mosesille 1,05 sekunnin erolla. ==Lähteet== * * Luokka:Yhdysvaltalaiset 400 metrin aitajuoksijat Luokka:Yhdysvaltalaiset olympiamitalistit Luokka:Vuonna 1953 syntyneet Luokka:Elävät henkilöt
James Owens

James Earl Owens (s. 5. heinäkuuta 1955 Sacramento, Kalifornia, Yhdysvallat) on entinen yhdysvaltalainen pika-aitajuoksija. Owens sijoittui Montréalin 1976 olympialaisissa kuudenneksi 110 metrin aitajuoksussa ajalla 13,73 s. == Lähteet == * * Luokka:Yhdysvaltalaiset pika-aitajuoksijat Luokka:Vuonna 1955 syntyneet Luokka:Elävät henkilöt
Ervin Hall

Ervin Henry Hall (s. 5. maaliskuuta 1947 Philadelphia, Pennsylvania, Yhdysvallat) on entinen yhdysvaltalainen pika-aitajuoksija ja olympiamitalisti. Hall saavutti Méxicon 1968 olympialaisissa hopeaa 110 metrin aitajuoksussa ajalla 13,4 s. Välieränsä hän voitti olympiaennätyksellä 13,3 s mutta loppukilpailussa hän hävisi maanmiehelleen Willie Davenportille. ==Lähteet== * * Luokka:Yhdysvaltalaiset pika-aitajuoksijat Luokka:Yhdysvaltalaiset olympiamitalistit Luokka:Vuonna 1947 syntyneet Luokka:Elävät henkilöt
William Schmidt

William David (Bill) Schmidt (s. 29. joulukuuta 1947 Muse, Pennsylvania, Yhdysvallat) on entinen yhdysvaltalainen keihäänheittäjä ja olympiamitalisti. Schmidt saavutti Münchenin 1972 olympialaisissa pronssia keihäänheitossa tuloksella 84,42 m. Hän jätti suomalaisen Hannu Siitosen neljänneksi 10 senttimetrin erolla. ==Lähteet== * * Luokka:Yhdysvaltalaiset keihäänheittäjät Luokka:Yhdysvaltalaiset olympiamitalistit Luokka:Vuonna 1947 syntyneet Luokka:Elävät henkilöt
FOTA

Formula One Teams Association eli FOTA oli F1-tallien yhdistys, joka perustettiin vuonna 2008. Siihen kuului kaikki 12 tallia, osa talleista vuoteen 2011 asti. Yhdistyksen puheenjohtajana toimi McLarenin entinen tallipäällikkö Martin Whitmarsh. Yhdistys lakkautettiin vuonna 2014. == Jäsentallit == Tallit Vuodet Brawn GP/Mercedes 2009–2014 BMW Sauber/Sauber 2008–2011 Team Lotus/Caterham F1 2010–2014 Force India 2008–2014 Ferrari 2008–2011 HRT F1 2010 Virgin Racing/Marussia F1 2010–2014 Mclaren 2008–2014 Red Bull Racing 2008–2011 Renault/Lotus F1 2008–2014 Toro Rosso 2008–2011 Williams 2008–2014 ==Lähteet== Luokka:Formula 1
Eddie Hart

Edward James ”Eddie” Hart (s. 24. huhtikuuta 1949 Martinez, Kalifornia, Yhdysvallat) on yhdysvaltalainen pikajuoksija ja olympiavoittaja. Eddie Hart sivusi 100 metrin juoksun maailmanennätystä 9,9 s Eugenessa 1. heinäkuuta 1972.Kluge, s. 381.Butler, s. 460. Münchenin 1972 olympialaisissa hän voitti 100 metrillä ensimmäisen alkueränsä ajalla 10,47 sKluge, s. 233., mutta myöhästyi seuraavalla kierroksella omasta erästään ja putosi näin jatkosta.Kluge, s. 234, 376. Olympiakultaa hän voitti Larry Blackin, Robert Taylorin ja Gerald Tinkerin kanssa 4 × 100 metrin viestijuoksussa maailmanennätysajalla 38,19 s.Kluge, s. 242.Butler, s. 476 Hart juoksi viestissä viimeisen osuuden. Juoksu-uransa jälkeen Hart on toiminut valmentajana Kalifornian yliopistossa Berkeleyssä. ==Lähteet== * * ===Viitteet=== Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1949 syntyneet Luokka:Elävät henkilöt
Gerald Tinker

Gerald Alexander Tinker (s. 19. tammikuuta 1951 Miami, Florida, Yhdysvallat) on yhdysvaltalainen pikajuoksija ja olympiavoittaja. Hän pelasi myös amerikkalaista jalkapalloa. Tinker voitti Münchenin 1972 olympialaisissa kultaa 4 × 100 metrin viestijuoksussa maailmanennätysajalla 38,19 s. Hän juoksi kolmannen osuuden. Muut kultamitalijuoksijat olivat Larry Black, Robert Taylor ja Eddie Hart. Henkilökohtaisille matkoille Tinker ei Münchenissä osallistunut. Tinker pelasi NFL-liigassa Atlanta Falconsissa (vuosina 1974–1975) ja Green Bay Packersissa (1975). ==Lähteet== * * Luokka:Yhdysvaltalaiset pikajuoksijat Luokka:Yhdysvaltalaiset amerikkalaisen jalkapallon pelaajat Luokka:Yhdysvaltalaiset olympiavoittajat Luokka:Vuonna 1951 syntyneet Luokka:Elävät henkilöt
Seuraava sota

Seuraava sota () on yhdysvaltalaisen Jan Hartmanin kirjoittama radiokuunnelma, jonka Yleisradio esitti 29. joulukuuta 1985. Kuunnelman aiheena oli uuden Kuuban ohjuskriisin seurauksena syttyvä ydinsota. Kuunnelman toteutus oli dokumenttimuotoinen, ja se aiheutti puhelutulvan Yleisradion ohjelmapäivystykseen ja hätäpuhelinnumeroihin, vaikka kuunnelman aikana lähettiin useita kertoja varoitus lähetyksen kuulijoille eikä ohjelmassa kuultu yhtään tuttua uutisääntä. Heti kuunnelman esittämisen jälkeen vietiin šokkiin joutuneita ihmisiä terveyskeskuksiin ja monia oli matkalla väestönsuojiin. Mitä-Missä-Milloin, Kansalaisen vuosikirja 1987, s. 418. Helsinki: Otava, 1986. Kuunnelman aikaansaamien reaktioiden seurauksena Radioteatterin silloinen päällikkö Mirjam Polkunen ilmoitti, ettei vastaavantyyppisiä dokumenttikuunnelmia enää lähetetä. Kuunnelma oli ennen Suomea esitetty ainakin Kanadassa 5. elokuuta 1984, ja Jan Hartman voitti kuunnelmallaan Writers Guild of America -palkinnon vuonna 1985. Aikaisemmin kuunnelma oli esitetty myös Saksan liittotasavallassa ilman vastaavia reaktioita kuin Suomessa.Mitä-Missä-Milloin 1987, s. 418. == Katso myös == * Maailmojen sota (vuoden 1938 radiokuunnelma) ==Lähteet== == Aiheesta muualla == * Ylen Elävä arkisto: Kuvitteellinen sota sai aikaan paniikin Luokka:Suomalaiset radiokuunnelmat Luokka:1985
Pikku-Vesijärven puisto

Pikku-Vesijärven puisto on Lahden kaupungin puisto, jossa on ollut Karirannan kesäteatteri, jonka lammessa on Lahti Energian valo- ja äänilaittein varustettu suihkulähde. Pikku-Vesijärven puistossa on aikaisemmin poltettu Lahden kaupungin juhannuskokko, joka nykyään tapahtuu Lahden sataman aallonmurtajalla. Puiston eteläosassa on 150 henkilöauton pysäköintialue. Puisto rajoittuu idässä entiseen Salpausselän radan penkkaan, josta on poistettu kiskot ja josta on tehty kävelytie. Ratapenkan länsipuolella on Teivaan venesatama. Puiston itäpuolella on Lahden kisapuisto ja koillispuolella Kariniemen puisto. Pikku-Vesijärven puistossa on yhdessä Kariniemen puiston kanssa samoilla numeroilla merkitty Kariniemen arboretum, puulajipuisto. Pikku-Vesijärven opastetaulu puiston luoteisosassa lammen kaakkoispuolella Puistossa on myös muita samoihin lajeihin kuuluvia puita, joita ei ole erikseen nimetty. Pikku-Vesijärven puiston eteläosasta aukeaa kuvauksellinen näkymä kohti Lahden ammattikorkeakoulua ja kaupungintaloa. Samassa suunnassa näkyvät myös Radiomäen radiomastot. == Lähteet == Luokka:Lahden nähtävyydet Luokka:Lahden puistot Luokka:Kartano (Lahti)
Jack Ellis

John Stuart "Jack" Ellis (s. 4. kesäkuuta 1955 Lontoo, Englanti) on englantilainen näyttelijä. Hänet tunnetaan muun muassa televisiosarjoista Bad Girls, Coronation Street, Lovejoy ja The Bill. == Yksityiselämä == Ellis on ollut naimisissa näyttelijä Christine Kavanaghin kanssa vuodesta 1983. Heillä on kaksi lasta. == Aiheesta muualla == * Luokka:Englantilaiset näyttelijät Luokka:Vuonna 1955 syntyneet Luokka:Elävät henkilöt
Clonaid

Clonaid on Brigitte Boisselierin johtama, vuonna 1997 perustettu ihmiskloonausjärjestö, joka toimii Bahamasaarilla. Järjestöllä on filosofiasidoksia raëlilaisuus-uskonnon kanssa. Boisselierin mukaan Clonaid saattoi maailmaan ensimmäisen ihmiskloonin vuonna 2002. Tätä väitettä ei ole todistettu, sillä Eve-tyttöä ei annettu DNA-testeihin. Clonaidin väitettiin myös kloonauttaneen hollantilaiselle lesboparille tyttären 2000-luvun alussa, mutta tätäkään väitettä ei ole todistettu.Genetiikan professori epäilee väitteitä kloonilapsen syntymästä, Turun Sanomat 31.12.2002 == Lähteet == Luokka:Biologia ja näennäistiede Luokka:Kloonaus
Pertti Tapio Kekkonen

Pertti Tapio Kekkonen (myös P. T. K. tai P. T. Kekkonen, 12. syyskuuta 1948 – 12. elokuuta 2002) oli itseoppinut suomalainen asealan kirjoittaja ja vaikuttaja. Kekkonen tunnettiin etenkin verbaalisesta lahjakkuudestaan, mustasta huumoristaan, poikkeuksellisen laajasta asealan tuntemuksestaan ja teksteissään peittelemättä julki tuoduista yhteiskunnallisista sekä poliittisista mielipiteistään. Kirjoituksissaan Kekkonen käytti paljon suomen kielen vanhahtavia ilmauksia sekä kirjoitustyylejä. Kekkosen kirjoituksiinsa sisällyttämien, usein radikaalien ja jopa lainvastaisuuksiin kehottavien henkilökohtaisten mielipiteidensä vuoksi asealan lehdet lopettivat hänen tekstiensä julkaisemisen. Vuodesta 1999 alkaen Kekkonen kirjoitti varsin runsaasti internetissä Gunwriters -sivustolla kuolemaansa asti.Gunnar Pettersson, Kiistelty asetoimittaja on nyt itse kappale suomalaista asehistoriaa ==Avustajana teoksessa== *Arma Fennica : suomalaiset aseet = Finnish firearms, Timo Hyytinen, avustajat: Kalevi Nurmela, Pertti Kekkonen, [Engl. käännös.: Tony ja Erja Melville]. Arma Fennica, 1985. ISBN 951-99681-6-4 ==Lähteet== Luokka:Suomalaiset toimittajat Luokka:Vuonna 1948 syntyneet Luokka:Vuonna 2002 kuolleet
Marco Campos

Marco Campos (24. helmikuuta 1976 Curitiba – 15. lokakuuta 1995 Pariisi) oli brasilialainen autourheilija. Hän kuoli Formula 3000 -kilpailun käydyssä osakilpailussa Ranskassa. Hän on ainoa, joka on kuollut Formula 3000 -kilpailussa. == Ura == Campos oli ennen Formula 3000 -uraansa menestyvä karting-autoilija. Vuonna 1993 hän voitti Etelä-Amerikan karting-mestaruuden. Tämän jälkeen hän siirtyi Formula Opel -mestaruussarjaan, voittaen ensimmäisenä vuotenaan Draco Junior tallissa ajaneena. Camposin hyvä ystävä Mario-Alberto Bauér neuvotteli sopimuksen Marcolle Willi Weberiltä WTS F3 -talliin kuten tallikaverinsa Ralf Schumacher. Mutta brasilialainen sponsori houkutteli Camposin jäämään Draco-talliin kun talli oli siirtymässä Formula 3000 -mestaruussarjaan vuonna 1995. Joukossa olevan uustulokkaan Lola- Cosworthin seurausten johdosta Camposin oli vaikea saavuttaa pisteitä aloittelijakautenaan ja kokonaispisteet antoivat hänelle neljännen sijan. == Formula 3000 -tulokset == Kausi Talli 1 2 3 4 5 6 7 8 Pisteet Sijoitus 1995 Draco Engineering GBR Kesk. ESP Kesk. PAU 13 ITA 4 GER Kesk. BEL 8 POR 9 FRA 10 3 13. == Kuolema == Campos sai surmansa onnettomuudessa kauden päätöskilpailussa Ranskassa 14. lokakuuta. Viimeisellä kierroksella ennen Adelaiden mutkaa hän törmäsi Thomas Biagin autoon, jolloin hänen autonkeulansa nousi ilmaan. Auto törmäsi betoniseinään, jolloin Camposin pää joutui puristetuksi seinän kulmaan. Hän vielä sen jälkeen ajautui autossa pitkin hiekka-aluetta. Hänelle aiheutui kallovaurioita, aivovammoja ja syvä kooma. Hän kuoli kilpailun jälkeisenä päivänä Pariisissa. == Muuta == Hänen veljensä, Júlio, meni karting ja formula-mestaruussarjojen läpi, voittaen Skip Barberin mestaruussarjassa vuonna 2001 Yhdysvalloissa. Nykyään hän kilpailee Brasilian Stock Car Brasilin -mestaruussarjassa. Luokka:Brasilialaiset autourheilijat Luokka:Moottoriurheilussa surmansa saaneet kuljettajat Luokka:Vuonna 1976 syntyneet Luokka:Vuonna 1995 kuolleet
Roger Crozier

Roger Allan Crozier (16. maaliskuuta 1942 Bracebridge, Ontario, Kanada – 11. tammikuuta 1996) oli kanadalainen ammattilaisjääkiekkoilija, joka pelasi 14 kautta NHL:ssä Detroit Red Wingsissä Buffalo Sabresissa ja Washington Capitalsissa. == Palkinnot ja saavutukset == * OHA-jr. Ensimmäinen All-Stars -joukkue St. Catharines Teepeesin kanssa 1960, 1961 ja 1962 * Nimettiin AHL:n toiseen All-Stars -joukkueeseen Pittsburgh Hornetsin kanssa 1964 * Voitti Harry Hap Holmes Memorial Awardin Pittsburgh Hornetsin kanssa 1964 * Voitti Dudley Red Garrett Memorial Award Pittsburgh Hornetsin kanssa * Voitti Calder Memorial Trophyn 1965 * Voitti Conn Smythe Trophyn 1966 == Kuolema == Rogen kuoli syöpään 53-vuotiaana vuonna 1996. Vuonna 2000 NHL paljasti hänen nimikkopalkintonsa "Roger Crozier Saving Grace Awardin". == Lähteet == * * * Luokka:Kanadalaiset jääkiekkomaalivahdit Luokka:Conn Smythe Trophy -voittajat Luokka:Vuonna 1942 syntyneet Luokka:Vuonna 1996 kuolleet
Sähkövirran tiheys

Sähkövirran tiheys (tunnus J) on suure, joka kuvaa sähkövirtaa sen lävistämän pinta-alan suhteen. Sähkövirran tiheyden SI-järjestelmän mukainen yksikkö on ampeeri neliömetriä kohti, A/m². ==Määritelmä== Sähkövirran tiheys riippuu seuraavalla tavalla materiaalin sähkönjohtavuudesta σ ja vaikuttavasta sähkökentän voimakkuudesta E: :\vec{J} = \sigma\cdot\vec{E}. Toinen tapa ilmaista sähkövirran tiheys on yhtälö :J = \frac{I}{A}, missä siis I on virta ja A virran läpäisemä pinta-ala. Edellä olevasta yhtälöstä voidaan saada virran yhtälö muotoon: :I = \int_A J dA \,\\!. == Lähteet == == Kirjallisuutta == * Luokka:Sähkömagnetismi
Svante Dahlström

Svante Dahlström, kirjailijanimi Père Noble (14. lokakuuta 1883 Turku – 21. tammikuuta 1965 Turku), oli suomalainen historiantutkija, joka keskittyi erityisesti Turun ja sen lähiseudun historiaan. Hänellä oli myös merkittävä osuus Åbo Akademin synnyssä vuonna 1918.Jungar 2003. ==Ura== Dahlström tuli ylioppilaaksi Turun ruotsalaisesta klassisesta lyseosta ja aloitti opintonsa Helsingin yliopistossa syksyllä 1901. Hän opiskeli muun muassa historiaa, teoreettista filosofiaa ja kansantaloutta ja valmistui filosofian kandidaatiksi vuonna 1910.Jungar 1998, s. 11. Dahlström osallistui aktiivisesti yhdistystoimintaan ja työskenteli lyhyitä kausia lehdissä Helsingfors-Posten, Åbo Underrättelser ja Politiken. Dahlström toimi aktiivisesti Åbo Akademin perustamisen hyväksi ja toimi perustamisen jälkeen sen ensimmäisenä sihteerinä eli hallintojohtajana. Tämän ohella hän toimi Turun maistraatin arkiston aktuaarina vuodesta 1924. Dahlström väitteli tohtoriksi 1929, ja väitöskirja julkaistiin seuraavana vuonna myös suomeksi nimellä Turun palo: Tutkimuksia Turun kaupungin rakennushistoriasta vuoteen 1843.Jungar 1998, s. 16. Dahlström nimitettiin vuonna 1930 Åbo Akademin Pohjoismaiden historian dosentiksiJungar 1998, s. 17. ja vuonna 1944 Suomen historian henkilökohtaiseksi professoriksi. Dahlström julkaisi lukuisia kirjoitelmia erityisesti Turun ja Turunmaan historiasta, tunnetuimpina muun muassa Gullkrona ja Promenader I–III. Hän kirjoitti salanimellä Père Noble myös kaunokirjallisia tekstejä, kuten proosateoksen Sommar (Schildt, 1917) ja runokokoelman Bokslut (Bro, 1939). Dahlströmin puoliso vuodesta 1925 oli musiikinopettaja Sofia Margareta (Greta) o.s. Stenbäck (1887–1978). Musiikkitieteilijä Fabian Dahlström on nuorin heidän kolmesta lapsestaan. ==Lähteet== * * ===Viitteet=== ==Aiheesta muualla== * Svensk författarlexikon. Runeberg.org. Luokka:Suomalaiset historioitsijat Luokka:Åbo Akademin professorit Luokka:Suomenruotsalaiset kirjailijat Luokka:Vuonna 1883 syntyneet Luokka:Vuonna 1965 kuolleet Luokka:Suomalaiset professorit